ddrg/super_eurlex huggingface dataset:
IZVEDBENA UREDBA KOMISIJE (EU) 2021/1264

z dne 26. julija 2021

o odobritvi spremembe specifikacije proizvoda za zaščiteno označbo porekla ali zaščiteno geografsko označbo („Coteaux du Libron“ (ZGO))

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Delegirane uredbe Komisije (EU) 2019/33 z dne 17. oktobra 2018 o dopolnitvi Uredbe (EU) št. 1308/2013 Evropskega parlamenta in Sveta v zvezi z vlogami za zaščito označb porekla, geografskih označb in tradicionalnih izrazov v vinskem sektorju, postopkom ugovora, omejitvami uporabe, spremembami specifikacij proizvoda, preklicem zaščite ter označevanjem in predstavitvijo (1) ter zlasti člena 15(2) Uredbe,

ob upoštevanju naslednjega:

(1) Komisija je preučila vlogo za odobritev spremembe specifikacije proizvoda za zaščiteno geografsko označbo „Coteaux du Libron“, ki jo je Francija poslala v skladu s členom 105 Uredbe (EU) št. 1308/2013. Ta sprememba vključuje spremembo imena „Coteaux du Libron“ v „Coteaux de Béziers“.

(2) Komisija je objavila vlogo za odobritev spremembe specifikacije proizvoda v Uradnem listu Evropske unije, kot zahteva člen 97(3) Uredbe (EU) št. 1308/2013 (2).

(3) Komisija ni prejela nobenega ugovora v skladu s členom 98 Uredbe (EU) št. 1308/2013.

(4) Spremembo specifikacije proizvoda bi bilo zato treba odobriti v skladu s členom 99 Uredbe (EU) št. 1308/2013 v povezavi s členom 15(2) Delegirane uredbe (EU) 2019/33.

(5) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Sprememba specifikacije proizvoda, objavljena v Uradnem listu Evropske unije v zvezi z imenom „Coteaux du Libron“ (ZGO), se odobri.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 26. julija 2021 Za Komisijo V imenu predsednice Janusz WOJCIECHOWSKI Član Komisije

(1) UL L 9, 11.1.2019, str. 2.

(2) UL C 412, 30.11.2020, str. 18.
UREDBA KOMISIJE (EU) 2021/1245

z dne 23. julija 2021

o odobritvi spremembe specifikacije proizvoda za zaščiteno označbo porekla ali zaščiteno geografsko označbo („Coteaux du Pont du Gard“ (ZGO))

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 99 Uredbe,

ob upoštevanju naslednjega:

(1) Komisija je preučila vlogo za odobritev spremembe specifikacije proizvoda za zaščiteno geografsko označbo „Coteaux du Pont du Gard“, ki jo je Francija poslala v skladu s členom 105 Uredbe (EU) št. 1308/2013.

(2) Komisija je objavila vlogo za odobritev spremembe specifikacije proizvoda v Uradnem listu Evropske unije (2), kot zahteva člen 97(3) Uredbe (EU) št. 1308/2013.

(3) Komisija ni prejela nobenega ugovora v skladu s členom 98 Uredbe (EU) št. 1308/2013.

(4) Spremembo specifikacije proizvoda bi bilo zato treba odobriti v skladu s členom 99 Uredbe (EU) št. 1308/2013.

(5) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Sprememba specifikacije proizvoda, objavljena v Uradnem listu Evropske unije v zvezi z imenom „Coteaux du Pont du Gard“ (ZGO), se odobri.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 23. julija 2021 Za Komisijo v imenu predsednice Janusz WOJCIECHOWSKI član Komisije

(1) UL L 347, 20.12.2013, str. 671.

(2) UL C 112. 30.3.2021, str. 2.
(265)

Stroški usklajevanja s sistemom EU ETS so se izračunali na podlagi povprečnih ocenjenih dodatnih pravic do emisij, ki jih bo treba kupiti v obdobju uporabe ukrepov (2021–2025). Pravice do emisij, ki so bile uporabljene pri izračunu, niso vključevale brezplačnih pravic in so se nanašale izključno na zadevni izdelek. Stroški pravic do emisij so bili določeni na podlagi podatkov iz Bloomberg New Energy Finance (podatki, pridobljeni dne 7. februarja 2021). Povprečna napovedana cena za pravice do emisij za obdobje 2021–2025 znaša 36,24 EUR/tono proizvedenega CO2. Stroški usklajevanja z direktivo o industrijskih emisijah so bili izračunani na podlagi podatkov, ki so jih sporočili vzorčeni proizvajalci Unije in ki jih je navzkrižno preverila Komisija. Opomba k spisu o tem, kako je Komisija določila te dodatne prihodnje stroške usklajevanja, je na voljo v spisu, ki je na voljo na vpogled zainteresiranim stranem.
(b)

opis dejavnosti, ki jih opravlja ponudnik PEPP, v zvezi s sektorjem, v katerem ponudnik PEPP posluje, vključno z vrsto izvedenih naložb in njihovim upravljanjem, ali so naložbe aktivne ali pasivne, ali so jamstva ponujena ali ne, izvajanje tehnik za zmanjševanje tveganja, velikost v smislu prispevkov in vrednosti sredstev ter seznam, ki vsebuje matično državo članico ponudnika PEPP in katero koli državo članico gostiteljico ponudnika PEPP;
(4)

Države članice so seznam naprav, ki vsebuje informacije, pomembne za brezplačno dodelitev pravic do emisije, Komisiji predložile do 30. septembra 2019 v skladu s členom 11(1) Direktive 2003/87/ES. Za zagotovitev, da referenčne vrednosti temeljijo na točnih podatkih, je Komisija izvedla poglobljene preglede popolnosti in doslednosti podatkov, pomembnih za brezplačno dodelitev pravic do emisije, tudi z uporabo avtomatiziranih orodij. Komisija je zadevne pristojne organe po potrebi zaprosila za pojasnila in popravke. Na podlagi tega postopka je Komisija pridobila točen, dosleden in primerljiv niz podatkov o učinkovitosti vseh nepremičnih naprav, ki jih zajema Direktiva 2003/87/ES, glede toplogrednih plinov. Navedeni visokokakovostni nabor podatkov je bil podlaga za določitev revidiranih referenčnih vrednosti za obdobje od leta 2021 do leta 2025 za vsako od 54 referenčnih vrednosti. Podatki iz vseh podnaprav, ki spadajo v opredelitev specifične referenčne vrednosti iz Priloge I k Delegirani uredbi (EU) 2019/331, so bili uporabljeni za določitev povprečnega učinka 10 % najbolj učinkovitih naprav v letih 2016 in 2017, kot je določeno v členu 10a(2) Direktive 2003/87/ES in uvodni izjavi 11 Direktive (EU) 2018/410 Evropskega parlamenta in Sveta (4).
4a9

Aveve NV

endo-1,4-β-ksilanaza (ES 3.2.1.8) in endo-1,3(4)-β-glukanaza (ES 3.2.1.6)

Sestava dodatka: pripravek iz endo-1,4-β-ksilanaze (ES 3.2.1.8) in endo-1,3(4)-β-glukanaze (ES 3.2.1.6) z najmanjšo aktivnostjo 40 000 XU (1)/g in 9 000 BGU (2)/g v trdni in tekoči obliki.

pitovni piščanci

–

3 000 XU 675 BGU

–

1. V navodilih za uporabo dodatka in premiksov se navedejo temperatura skladiščenja, rok trajanja in obstojnost pri toplotni obdelavi. 2. Za uporabo v krmi, bogati s škrobnimi in neškrobnimi polisaharidi (večinoma β-glukani in arabinoksilani). 3. Nosilci dejavnosti poslovanja s krmo zaradi morebitnih tveganj pri vdihavanju in stiku s kožo za uporabnike dodatka in premiksov določijo postopke varnega ravnanja in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z ustrezno osebno zaščitno opremo, vključno z zaščito za dihala in rokavicami.
(1)

v vrstici za podatkovni element „l“ podatkovne skupine „17“ se točki 3 in 4 v stolpcu F nadomestita z naslednjim: „3. Za alkoholne pijače, ki jih proizvedejo samopotrjeni neodvisni mali proizvajalci, se doda deklaracija o statusu izvajalca v skladu s členom 4, členom 5(1) in členom 5(2) Izvedbene uredbe Komisije (EU) 2021/2266*, kadar se namerava zahtevati znižana stopnja trošarine v namembni državi članici. 4. Za alkoholne pijače, ki jih proizvedejo potrjeni neodvisni mali proizvajalci, se doda deklaracija o vrsti alkoholne pijače, dovoljene v potrdilu, v skladu s členom 2 Izvedbene uredbe (EU) 2021/2266, kadar se namerava zahtevati znižana stopnja trošarine v namembni državi članici. * Izvedbena uredba Komisije (EU) 2021/2266 z dne 17. decembra 2021 o določitvi pravil za uporabo Direktive Sveta 92/83/EGS glede potrjevanja in samopotrjevanja neodvisnih malih proizvajalcev alkoholnih pijač za namene trošarine (UL L 26).“;
(8)

S členom 10(4), točka (b), Delegirane uredbe (EU) 2020/2015 je bila do 31. decembra 2021 odobrena izjema zaradi visoke stopnje preživetja za cvetasto ražo, ulovljeno s pridnenimi vlečnimi mrežami na podobmočju ICES 8. Države članice jugozahodnih voda so zahtevale, da se izjema podaljša do 31. decembra 2023. STECF je pregledal znanstvene dokaze, ki so jih predložile države članice jugozahodnih voda, in ugotovil, da so stopnje preživetja v najnovejših študijah nizke, vendar pa se zelo spreminjajo. V letu 2021 so načrtovane dodatne raziskovalne študije, ki bodo združevale vitalnost na krovu in spremljanje v ujetništvu. Izjemo bi bilo zato treba podaljšati do leta 2022, da se tako omogoči dovolj časa za dokončanje študij. Države članice morajo rezultate navedenih študij STECF predložiti najpozneje do 1. maja 2022.
Previdnostni stavki

Če je potreben zdravniški nasvet, mora biti na voljo posoda ali etiketa proizvoda. Hraniti zunaj dosega otrok. Pozorno preberite in upoštevajte vsa navodila. Hraniti ločeno od vročine, vročih površin, isker, odprtega ognja in drugih virov vžiga. – Kajenje prepovedano. Ne pršiti proti odprtemu ognju ali drugemu viru vžiga. Ne preluknjajte ali sežigajte je niti, ko je prazna. Po uporabi roke temeljito umiti. PRI STIKU Z OČMI: Previdno izpirati z vodo nekaj minut. Odstranite kontaktne leče, če jih imate in če to lahko storite brez težav. Nadaljujte z izpiranjem. Če draženje oči ne preneha: Poiščite zdravniško pomoč. Zaščititi pred sončno svetlobo. Ne izpostavljati temperaturam nad 50 °C/122 °F. Hraniti pri temperaturi do 40 °C/104 °F. Preprečiti sproščanje v okolje. Prestreči razlito tekočino. Odstraniti vsebino v skladu z lokalnimi predpisi. Odstraniti posodo v skladu z lokalnimi predpisi.
(1)

Uredba Sveta (ES) št. 765/2006 (2) uveljavlja Sklep 2012/642/SZVP in določa zlasti zamrznitev sredstev in gospodarskih virov oseb, subjektov ali organov, odgovornih za hude kršitve človekovih pravic ali zatiranje civilne družbe in demokratične opozicije, ter prepoveduje njihovo dajanje na razpolago osebam, subjektom ali organom, katerih dejavnosti na kakršen koli način resno ogrožajo demokracijo ali pravno državo v Belorusiji ali imajo koristi od Lukašenkovega režima ali ga podpirajo.
„4

Organska gnojila in sredstva za izboljšanje tal, ki vsebujejo mesno-kostno moko snovi kategorije 2
IZVEDBENA UREDBA KOMISIJE (EU) 2021/1808

z dne 13. oktobra 2021

o spremembi Izvedbene uredbe (EU) 2021/1135 o določitvi zgornjih mej proračuna za leto 2021 za nekatere sheme neposrednih podpor v Latviji

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1307/2013 Evropskega parlamenta in Sveta z dne 17. decembra 2013 o pravilih za neposredna plačila kmetom na podlagi shem podpore v okviru skupne kmetijske politike ter razveljavitvi Uredbe Sveta (ES) št. 637/2008 in Uredbe Sveta (ES) št. 73/2009 (1), zlasti členov 22(1), 36(4), 42(2), 47(3), 49(2), 51(4) in 53(7) Uredbe,

ob upoštevanju naslednjega:

(1) Izvedbena uredba Komisije (EU) 2021/1135 (2) je določila letne proračunske zgornje meje za nekatere sheme neposrednih plačil za leto 2021.

(2) Izvedbena uredba (EU) 2021/1135 določa zgornjo mejo za prostovoljno vezano podporo v Latviji v skladu z uradnim obvestilom Latvije na podlagi člena 54(1) Uredbe (EU) št. 1307/2013. Latvija je nato spremenila zgornjo mejo za prostovoljno vezano podporo. Po tem uradnem obvestilu bi bilo treba zgornjo mejo za prostovoljno vezano podporo v Latviji za leto 2021 zmanjšati.

(3) Posledično bi bilo treba v skladu s členom 36 Uredbe (EU) št. 1307/2013 zgornjo mejo za shemo enotnega plačila na površino v Latviji v letu 2021 ustrezno povečati.

(4) Izvedbeno uredbo (EU) 2021/1135 bi bilo zato treba ustrezno spremeniti.

(5) Ker spremembe iz te uredbe vplivajo na uporabo Izvedbene uredbe (EU) 2021/1135, ki se uporablja od 1. januarja 2021, bi bilo treba tudi to uredbo uporabljati od istega datuma.

(6) Ukrepi iz te uredbe so v skladu z mnenjem Odbora za neposredna plačila –

SPREJELA NASLEDNJO UREDBO:

Člen 1 Priloga k Izvedbeni uredbi (EU) 2021/1135 se spremeni v skladu s Prilogo k tej uredbi.

Člen 2 Ta uredba začne veljati na dan objave v Uradnem listu Evropske unije. Uporablja se od 1. januarja 2021.

Ta uredba je v celoti zavezujoča in se neposredno uporablja v vseh državah članicah. V Bruslju, 13. oktobra 2021 Za Komisijo predsednica Ursula VON DER LEYEN

(1) UL L 347, 20.12.2013, str. 608.

(2) Izvedbena uredba Komisije (EU) 2021/1135 z dne 9. julija 2021 o določitvi zgornjih mej proračuna za leto 2021 za nekatere sheme neposrednih podpor iz Uredbe (EU) št. 1307/2013 Evropskega parlamenta in Sveta (UL L 245, 12.7.2021, str. 1).
IZVEDBENA UREDBA KOMISIJE (EU) 2021/1849

z dne 21. oktobra 2021

o popravku nekaterih jezikovnih različic Izvedbene uredbe (EU) 2020/464 o določitvi nekaterih pravil za uporabo Uredbe (EU) 2018/848 Evropskega parlamenta in Sveta glede dokumentov, potrebnih za retroaktivno priznanje obdobij za namen preusmeritve, pridelave ekoloških proizvodov in informacij, ki jih predložijo države članice

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2018/848 Evropskega parlamenta in Sveta z dne 30. maja 2018 o ekološki pridelavi in označevanju ekoloških proizvodov in razveljavitvi Uredbe Sveta (ES) št. 834/2007 (1) ter zlasti členov 10(6), 14(3), 15(3), 16(3), 17(3) in člena 26(7), točka (d), Uredbe,

ob upoštevanju naslednjega:

(1) Malteška, nemška in španska jezikovna različica Izvedbene uredbe Komisije (EU) 2020/464 (2) vsebujejo napake v členu 26(1) do (7), saj se navedene jezikovne različice nanašajo na datum začetka veljavnosti namesto na datum začetka uporabe navedene izvedbene uredbe.

(2) Malteško, nemško in špansko jezikovno različico Izvedbene uredbe (EU) 2020/464 bi bilo zato treba ustrezno popraviti. Druge jezikovne različice teh napak ne vsebujejo.

(3) Ukrepi iz te uredbe so v skladu z mnenjem Odbora za ekološko pridelavo –

SPREJELA NASLEDNJO UREDBO:

Člen 1 (ne zadeva slovenskega jezika)

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 21. oktobra 2021 Za Komisijo predsednica Ursula VON DER LEYEN

(1) UL L 150, 14.6.2018, str. 1.

(2) Izvedbena uredba Komisije (EU) 2020/464 z dne 26. marca 2020 o določitvi nekaterih pravil za uporabo Uredbe (EU) 2018/848 Evropskega parlamenta in Sveta glede dokumentov, potrebnih za retroaktivno priznanje obdobij za namen preusmeritve, pridelave ekoloških proizvodov in informacij, ki jih predložijo države članice (UL L 98, 31.3.2020, str. 2).
(4)

V skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (3) (v nadaljnjem besedilu: Sporazum o izstopu) Združeno kraljestvo od 1. februarja 2020 ni več država članica Unije. Prehodno obdobje iz Sporazuma o izstopu se je končalo 31. decembra 2020. Zato Združeno kraljestvo po navedenem datumu ni več upravičeno do uporabe navedenih ribolovnih možnosti in bi jih bilo treba od 1. januarja 2021 prerazporediti med države članice.
(1)

Z Izvedbeno uredbo Komisije (EU) 2020/600 (2) so bila uvedena številna odstopanja od obstoječih pravil, med drugim v vinskem sektorju, katerih namen je proizvajalcem vina zagotoviti pomoč in jim pomagati pri obvladovanju posledic pandemije COVID-19. Državam članicam je zlasti omogočila, da začasno odstopajo od člena 2(1) Izvedbene uredbe Komisije (EU) 2016/1150 (3), da spremenijo svoje nacionalne podporne programe v vinskem sektorju, kadar koli je to potrebno pri ukrepih iz člena 45(1), točka (a), in členov 46 do 52 Uredbe (EU) št. 1308/2013.
2.

člen 163 se nadomesti z naslednjim: „Člen 163 Posebne zahteve za trajne sestavljene proizvode 1. Z odstopanjem od točke (c)(i) člena 3 pošiljke sestavljenih proizvodov, ki ne vsebujejo mesnih proizvodov, razen želatine in kolagena, ali proizvodov na osnovi kolostruma in ki so bili obdelani tako, da so postali trajni pri temperaturi okolice, smejo vstopiti v Unijo s priloženo deklaracijo, določeno v odstavku 2, če vsebujejo: (a) mlečne proizvode, ki izpolnjujejo enega od naslednjih pogojev: (i) niso bili predmet obdelave za zmanjšanje tveganja iz Priloge XXVII pod pogojem, da so bili mlečni proizvodi pridobljeni bodisi: — v Uniji bodisi — v tretji državi, na njenem ozemlju ali območju, ki je na seznamu za vstop mlečnih proizvodov v Unijo brez posebne obdelave za zmanjšanje tveganja v skladu s členom 156, če je tretja država, njeno ozemlje ali območje, kjer se sestavljeni proizvod proizvaja, če je drugačna oz. drugačno, tudi na seznamu za vstop navedenih proizvodov v Unijo brez obvezne obdelave za zmanjšanje tveganja; (ii) bili so predmet obdelave za zmanjšanje tveganja, določene v stolpcu A ali B Priloge XXVII in relevantne za vrsto izvora mleka, pod pogojem, da so bili pridobljeni v tretji državi, na njenem ozemlju ali območju, ki je na seznamu za vstop v Unijo mlečnih proizvodov, ki so bili predmet posebne obdelave za zmanjšanje tveganja v skladu s členom 157, če je tretja država, njeno ozemlje ali območje, kjer se sestavljeni proizvod proizvaja, če je drugačna oz. drugačno, tudi na seznamu za vstop navedenih proizvodov v Unijo, če so bili predmet posebne obdelave za zmanjšanje tveganja; (iii) bili so predmet obdelave za zmanjšanje tveganja, ki je vsaj enakovredna tistim iz stolpca B Priloge XXVII, ne glede na vrsto izvora mleka, če mlečni proizvodi ne izpolnjujejo vseh zahtev iz točke (i) ali (ii) ali so bili pridobljeni v tretji državi, na njenem ozemlju ali območju, iz katere oz. s katerega sicer ni dovoljen vstop mlečnih proizvodov v Unijo, vendar je dovoljen vstop drugih proizvodov živalskega izvora v Unijo v skladu s to uredbo; (b) jajčni proizvodi, ki so bili predmet obdelave za zmanjšanje tveganja, enakovredne tistim iz Priloge XXVIII. 2. Deklaracija iz odstavka 1: (a) se priloži pošiljkam sestavljenih proizvodov samo takrat, ko je končni namembni kraj sestavljenih proizvodov v Uniji; (b) izda jo izvajalec dejavnosti, odgovoren za vstop sestavljenih proizvodov v Unijo, s katero potrjuje, da sestavljeni proizvodi v pošiljki izpolnjujejo zahteve iz odstavka 1. 3. Z odstopanjem od člena 3(a)(i) mlečni proizvodi iz točke (a)(iii) odstavka 1 tega člena in jajčne proizvode, ki jih vsebujejo sestavljeni proizvodi, ki so bili obdelani tako, da so postali trajni pri temperaturi okolice, smejo vstopiti v Unijo, če prihajajo iz tretje države, z njenega ozemlja ali območja, ki ni posebej navedena oz. navedeno za vstop navedenih proizvodov živalskega izvora v Unijo, temveč je navedena oz. navedeno za vstop v Unijo bodisi: (a) mesnih proizvodov, mlečnih proizvodov ali jajčnih proizvodov bodisi (b) ribiških proizvodov v skladu z Uredbo (EU) 2017/625.“.
46B

Praktična rešitev iz 46.A člena se uporablja samo za prilagoditve najemnin, do katerih pride neposredno zaradi pandemije COVID-19, in samo, če so izpolnjeni vsi naslednji pogoji: (a) posledica spremembe najemnine je spremenjeno nadomestilo za najem, ki je skoraj enako ali nižje kot nadomestilo za najem neposredno pred spremembo; (b) znižanje najemnin vpliva samo na plačila, ki bi prvotno zapadla 30. junija 2022 ali pred tem (na primer prilagoditev najemnine bi izpolnjevala ta pogoj, če bi povzročila znižanje najemnine 30. junija 2022 ali pred tem in zvišanje najemnine po 30. juniju 2022); ter (c) ni bistvene spremembe drugih pogojev najema.
(2)

Z Izvedbeno uredbo Komisije (EU) 2020/1511 (3) so bila obdobja odobritve aktivnih snovi klorotoluron, klomazon, cipermetrin, daminozid, deltametrin, fludioksonil, flufenacet, fostiazat, indoksakarb, MCPA, MCPB in prosulfokarb podaljšana do 31. oktobra 2021, aktivne snovi tritosulfuron do 30. novembra 2021 in aktivnih snovi amidosulfuron, bifenoks, klofentezin, dikamba, difenokonazol, diflufenikan, fenoksaprop-P, fenpropidin, lenacil, nikosulfuron, parafinska olja, pikloram, žveplo in triflusulfuron do 31. decembra 2021. Z Izvedbeno uredbo Komisije (EU) 2020/2104 (4) je bilo obdobje odobritve aktivne snovi parafinsko olje podaljšano do 31. decembra 2021. Z Izvedbeno uredbo Komisije (EU) 2017/555 (5) je bilo obdobje odobritve aktivnih snovi klormekvat, propakvizafop in kvizalofop-P-etil podaljšano do 30. novembra 2021 in aktivnih snovi 2-fenilfenol (vključno s solmi, kot je natrijeva sol), dimetaklor, etofenproks, penkonazol, tetrakonazol in trialat do 31. decembra 2021. Z Izvedbeno uredbo Komisije (EU) 2017/1530 (6) je bilo obdobje odobritve aktivne snovi kvizalofop-P-tefuril podaljšano do 30. novembra 2021.
(2)

člen 11 se spremeni: (a) vstavi se naslednji odstavek: „1a. Prepoved iz odstavka 1 ne velja za prilov brancina pri dejavnostih gospodarskega ribolova z mrežami na kopnem. Ta izjema velja za preteklo število mrež na obali, določeno na ravneh pred letom 2017. Dejavnosti gospodarskega ribolova z mrežami na kopnem niso usmerjene na brancina, iztovori pa se lahko le neizogiben prilov brancina.“; (b) v odstavku 2 se črtata točki (c) in (d) ter zadnji pododstavek; (c) vstavijo se naslednji odstavki: „2a. Z odstopanjem od odstavka 1 lahko ribiška plovila Unije od 1. avgusta do 31. decembra v razdelkih ICES 4b, 4c, 7d, 7e, 7f in 7h lovijo brancina ter obdržijo, pretovarjajo, premeščajo ali iztovarjajo brancina, ulovljenega na navedenem območju, in sicer z naslednjim orodjem in znotraj naslednjih omejitev: (a) z uporabo pridnenih vlečnih mrež (*1) količina neizogibnega prilova ne presega 380 kilogramov na mesec in 5 % teže celotnega ulova morskih organizmov na krovu plovila na ribolovno potovanje; (b) z uporabo potegalk (*2) količina neizogibnega prilova ne presega 380 kilogramov na mesec in 5 % teže celotnega ulova morskih organizmov na krovu plovila na ribolovno potovanje. 2b. Ne glede na odstavka 2 in 2a ulov iz točk (a) in (b) navedenih odstavkov v obdobju od 1. julija do 31. avgusta ne presega 760 kilogramov. 2c. Z odstopanjem od odstavka 1 lahko ribiška plovila Unije januarja 2021 ter od 1. aprila do 31. decembra v razdelkih ICES 4b, 4c, 7d, 7e, 7f in 7h lovijo brancina ter obdržijo, pretovarjajo, premeščajo ali iztovarjajo brancina, ulovljenega na navedenih območjih, z naslednjim orodjem in znotraj naslednjih omejitev: (a) z uporabo trnkov in vrvic (*3) količina ne presega 5,7 tone na plovilo; (b) z uporabo zabodnih mrež na kolih (*4) količina neizogibnega prilova ne presega 1,4 tone na plovilo. Odstopanja iz prvega pododstavka se uporabljajo za ribiška plovila Unije, ki so zabeležila ulove brancina v obdobju od 1. julija 2015 do 30. septembra 2016: v točki (a) z zabeleženimi ulovi s trnki in vrvicami ter v točki (b) z zabeleženimi ulovi z zabodnimi mrežami na kolih. V primeru zamenjave ribiškega plovila Unije lahko države članice dovolijo, da se odstopanje uporabi za drugo ribiško plovilo, pod pogojem, da se število ribiških plovil Unije, za katera velja to odstopanje, in njihova skupna ribolovna zmogljivost ne povečata. (*1) Vse vrste pridnenih vlečnih mrež (OTB, OTT, PTB, TBB, TBN, TBS in TB)." (*2) Vse vrste pridnenih vlečnih mrež (OTB, OTT, PTB, TBB, TBN, TBS in TB)." (*3) Ves ribolov s parangali in ribiškimi palicami (LHP, LHM, LLD, LL, LTL, LX in LLS)." (*4) Vse zabodne mreže na kolih in pasti (GTR, GNS, GNC, FYK, FPN in FIX).“;" (d) odstavek 5 se spremeni: (i) v točki (a) se „od 1. januarja do 28. februarja“ nadomesti z „od 1. januarja do 28. februarja in od 1. decembra do 31. decembra 2021“; (ii) v točki (b) se „od 1. marca do 31. julija“ nadomesti z „od 1. marca do 30. novembra“;
(2)

Po podatkih, ki jih je prejela Komisija, največji dovoljeni ribolovni napor za orjaško rdečo kozico na geografskih podobmočjih 9, 10 in 11 GFCM za nekatera plovila, ki plujejo pod zastavo Italije ali so v njej registrirana in katerih skupna dolžina je enaka ali večja od 24 metrov, za leto 2021 velja za doseženega.